Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 187

4. A jelöltajánlások elenőrzése A jelöltajánlások ellenőrzésének módjai 4.1. A jelöltajánlások ellenőrzése az OEVI feladata. Az ellenőrzést végezheti vagy végeztetheti manuálisan vagy számítógéppel támogatva. Az ellenőrzést — tekintettel a nyilvántartásba vétel 3 napon belüli határidejére — az ajánlószelvények benyújtását követően haladéktalanul el kell végezni. 4.2. Az ajánlások törvényi feltételeinek meglétét a személyiadat- és lakcímnyilvántartás és a névjegyzék adataira, valamint a választójoggal nem rendelkező nagykorú polgárok nyilvántartására támaszkodva kell ellenőrizni. 4.3. A többszörös ajánlások kiszűrése érdekében valamennyi benyújtott ajánlószelvény ellenőrzését el kell végezni. Amennyiben a többszörös ajánlás miatt a már előzőleg nyilvántartásba vett jelölt ajánlásainak száma a szükséges alá csökken, erről értesíteni kell az OEVB-t. Az OEVB ilyen értelmű döntése esetén a jelölés elfogadásának megsemmisítését a jelöltnyilvántartáson át kell vezetni. 4.4. A jelöltajánlás számítógépes ellenőrzése esetén az OEVI vezetőjének biztosítania kell a rendszer működtetéséhez szükséges feltételeket. A jelöltajánlások ellenőrző rendszere működtetésének feltételei 4.5. A jelöltajánlások ellenőrző rendszere a helyi vagy a megyei személyiadat- és lakcímnyilvántartáshoz kapcsolódva működtethető. Azon OEVK-k esetén, ahol az OEVK területe nem nyúlik túl a település határain, alkalmazható a helyi szintű ellenőrzés (a továbbiakban: helyi rendszer), egyéb esetekben a megyei nyilvántartáshoz kapcsolódó változatot (a továbbiakban: megyei rendszer) kell alkalmazni. Utóbbi működtethető az OEVK-ban vagy a TÁKISZ-nál. 4.6. Amennyiben az OEVI vezetője számítógépes jelöltajánlás-ellenőrző rendszer alkalmazása mellett dönt, erről a választás első fordulóját megelőző 65. napig tájékoztatnia kell a TVI vezetőjét. 4.7. Ha az OEVI vezetője helyi vagy OEVK-ban működő megyei rendszert kíván alkalmazni, a TVI vezetője a választás első fordulóját megelőző 58. napig gondoskodik a rendszer telepítéséről, valamint a rendszer működtetéséhez szükséges dokumentációk és a jelszó eljuttatásáról a működés helyszínére. 4.8. Az OEVI vezetője intézkedik a rendszer működési feltételeinek kialakításáról és a szükséges oktatások megtartásáról:

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes